Idući svojim putem
Idući svojim putem američki je film u žanru mjuzikla i dramske komedije snimljen 1944. godine u režiji Lea McCareya. Glavne uloge tumače Bing Crosby i Barry Fitzgerald. Scenarij su napisali Frank Butler i Frank Cavett prema priči McCareya. Radnja filma se usredsređuje na novog mladog svećenika koji preuzima parohiju od starog veterana. Crosby pjeva pet pjesama zajedno sa ostalim pjesmama koje u filmu izvodi zvijezda Metropolitan opere mezzosopran Risë Stevens i hor Robert Mitchell Boys Choir. Sljedeće godine Idući svojim putem je dobio nastavak, "The Bells of St. Mary's". Film je 1944. godine imao najveću zaradu, i bio je nominiran za deset nagrada Oscara, osvojivši sedam, uključujući i onaj za najbolji film.Njegov uspjeh pomogao je da distributeri filmova odaberu Crosbyja za najveći uspjeh godine na kino-blagajnama,rekord koji će se održati do kraja 1940-ih. Nakon Drugog svjetskog rata, Crosby i McCarey su poklonili kopiju filma papi Piju XII u Vatikanu.